**AIŠKINAMASIS RAŠTAS**

PRIE SAVIVALDYBĖS TARYBOS SPRENDIMO

DĖL PAVIRŠINIŲ (LIETAUS) NUOTEKŲ TINKLŲ IR ĮRENGINIŲ TVARKYTOJO PASKYRIMO PROJEKTO

**1. Sprendimo projekto esmė, tikslai ir uždaviniai.**

Tarybos sprendimo projektu siūloma paskirti akcinę bendrovę „Klaipėdos vanduo“ paviršinių (lietaus) nuotekų tinklų ir įrenginių tvarkytoja Klaipėdos mieste, Klaipėdos miesto savivaldybės teritorijoje.

Paviršinių nuotekų tvarkymo reguliavimą numato Geriamojo vandens tiekimo ir nuotekų tvarkymo įstatymas ir kiti teisės aktai.

**2. Projekto rengimo priežastys ir kuo remiantis parengtas sprendimo projektas.**

Vadovaujantis LR Geriamo vandens tiekimo ir nuotekų tvarkymo įstatymo Nr. X-764 10 straipsnio 4 dalimi, savivaldybių tarybos paskiria paviršinių nuotekų tvarkytojus ir paveda vykdyti paviršinių nuotekų tvarkymą. Tokia praktika jau yra įgyvendinta kai kuriose kitose savivaldybėse (Alytaus, Kauno, Šiaulių, Šilutės, Vilniaus ir kt.).

Šiuo metuSavivaldybė kaip savininkė pati organizuoja paviršinio vandens (lietaus) nuotekų remontą.

AB „Klaipėdos vanduo“ eksploatuoja, t.y. pagal sutartį atlieka technines lietaus tinklų apžiūras, valo lietaus tinklus. Taip pat AB „Klaipėdos vanduo“ Nuotekų tarnyba vyksta į kiekvieną gyventojų ir įvairių tarnybų pranešamą avarinę vietą nustatyti nuotekų tinklų pažaidas, jei nustato, kad reikalingas lietaus tinklų remontas, pateikia informaciją apie avarinę vietą registruotu pranešimu su GIS schema Miesto Ūkio departamentui, atlieka avarinių vietų tinklų diagnostiką.

 Klaipėdos miesto savivaldybės administracija atsako už paviršinių nuotekų tinklų remontą ir rekonstravimą, tinklų plėtrą ir išvystymą. Šiuo metu Savivaldybės administracija yra sudariusi lietaus nuotekų tinklų remonto darbų sutartį su UAB „Delagida“ (apmokėjimo šaltinis- biudžeto lėšos). Lietaus tinklai remontuojami pagal Miesto tvarkymo skyriaus rašytinį nurodymą Savivaldybės rangovui, pagal pridedamą schemą bei defektinį aktą, gautus iš AB “Klaipėdos vanduo“. Sugaištama procedūroms 2-3 ir daugiau dienų, kol paviršinių nuotekų avarinį atvejį gali pradėti remontuoti rangovas.

2015-09-29 gautas raštas Nr. 2015/S.01-3345 iš AB „Klaipėdos vanduo” su pasiūlymu kaip pagerinti lietaus nuotekų priežiūrą Klaipėdos miesto savivaldybės teritorijoje bei su pageidavimu tapti paviršinių nuotekų tvarkytoju Klaipėdos mieste ir informacija apie AB “Klaipėdos vanduo“ pasiruošimą tapti paviršinių nuotekų tvarkytoju Klaipėdos mieste. AB „Klaipėdos vanduo” pateikė išsamią informaciją apie paviršinių nuotekų infrastruktūrą Klaipėdos mieste, esamas sąnaudas paviršinių nuotekų infrastruktūros priežiūrai, pajamų šaltinius, teisės aktų reglamentuojančių paviršinių nuotekų tvarkymą santrauką.

 **3. Kokių rezultatų laukiama.**

Paskyrus paviršinių nuotekų tvarkytoją ir pavedus vykdyti paviršinių nuotekų tvarkymą būtų:

- operatyviau tvarkomi lietaus nuotekų tinklai avarinėse ir remonto reikalaujančiose vietose;

- vykdomi paviršinių nuotekų tvarkymo kokybės reikalavimai, atitinkantys LR Aplinkos

 ministro 2013-01-09 įsakymo Nr. D1-24 (kurio 30 punkte numatyta dar iki 2018 m. atidėti aplinkosauginius reikalavimus paviršinių nuotekų išleidimui į nuotakyną ir aplinką,o po to bus taikomos baudos);

 - kontroliuojami abonentų išleidžiamos paviršinės nuotekos, atliekant nuotekų laboratorinę

 analizę;

- pagal Savivaldybės ar abonentų prašymus rengiamos ir išduodamos techninės sąlygos

 teritorijų planavimo dokumentų rengimui;

**4. Sprendimo projekto rengimo metu gauti specialistų vertinimai.**

Teigiami:

1. sumažės laiko sąnaudos, bus operatyviau likviduojami avariniai paviršinių nuotekų

 tinklų gedimai;

1. bus vykdomi paviršinių nuotekų tvarkymo aplinkosauginiai kokybės reikalavimai

atitinkantys LR Aplinkos ministro 2013-01-09 įsakymo Nr. D1-24;

1. už visą Klaipėdos miesto paviršinių (lietaus) nuotekų tinklą bus atsakinga AB

„Klaipėdos vanduo“ (taip pat ir visos siurblinės, atviri grioviai, nuotekų valyklos, naftos gaudyklės, neregistruoti nuotekų tinklai, bešeimininkis tinklas).

**5. Išlaidų sąmatos, skaičiavimai, reikalingi pagrindimai ir paaiškinimai.**

 Yra ruošiamas naujas Paviršinių nuotekų tvarkymo paslaugų teikimo Klaipėdos mieste sutarties projektas, kuriame bus numatyta paviršinių nuotekų infrastruktūros naudojimo ir priežiūros įsipareigojimai, teisės ir atsakomybė.

 Iki bus pasirašyta Sutartis su AB „Klaipėdos vanduo“, kaip paviršinių (lietaus) nuotekų tinklų ir įrenginių tvarkytoja Klaipėdos mieste, paviršinių nuotekų tvarkymas bus vykdomas kaip numato Geriamojo vandens tiekimo ir nuotekų tvarkymo įstatymas ir kiti teisės aktai.

**6. Lėšų poreikis šio sprendimo įgyvendinimui.**

Šiuo metu esami abonentai moka po 0,12 Eur už 1 m3 paviršinių nuotekų.

Už paviršines nuotekas šiuo metu yra apmokestintos 534 įmonės.

Savivaldybės išlaidos paviršinių nuotekų tinklų remontui apytiksliai yra per metus 90 tūkst. Eur.

Paskyrus paviršinių nuotekų infrastruktūros tvarkytoją, lėšų poreikis Savivaldybei apytiksliai būtų 120 tūkst. Eur per metus, skaičiuojant mokestį už išleidžiamo paviršinio vandens kiekį nuo teritorijų visoms miesto įmonėms.

**7. Galimos teigiamos ar neigiamos sprendimo priėmimo pasekmės.**

Teigiama sprendimo priėmimo pasekmė yra ta, kad bus operatyviau ir kokybiškiau tvarkomos paviršinės nuotekos bei bus užtikrinti paviršinių nuotekų tvarkymo kokybės reikalavimai, atitinkantys LR Aplinkos ministro 2013-01-09 įsakymo Nr. D1-24.

Miesto tvarkymo skyriaus vedėja Irena Šakalienė